Aukin framlög Íslands til þróunarmála er bókhaldsbrella, segir þingmaður Pírata. Stjórnvöld hafi nýtt sér heimild til að telja kostnað vegna móttöku og brottvísunar hælisleitenda til þróunaraðstoðar.
Þingmenn halda nú áfram fyrstu umræðu Alþingis um fjárlagafrumvarp næsta árs. Þingfundur stóð til að ganga tólf í gærkvöld en þó tókst ekki að ljúka fyrstu umræðu um frumvarpið eins og stefnt hafði verið að.
Aukin framlög Íslands til þróunarmála eins og þau birtast í fjárlagafrumvarpinu eru bókhaldsbrella, sagði Gísli Rafn Ólafsson, þingmaður Pírata, í umræðunni í morgun. Hann segist hafa glaðst í fyrstu þegar hann las um aukin framlög Íslands til þróunarmála.
Við höfum tekið þátt i stríðsrekstri, við studdum innrásina í Írak, við erum enn að horfast í augu við afleiðingarnar af því.
Að sjálfsögðu á eitt ríkasta land í heimi að vera fullur þátttakandi í þróunarsamvinnu. Það erum við. Ég vil að við horfum áfram til þess hvar við erum sterk, hvar okkar styrkleikar liggja, vegna þess að það er þannig sem við gerum langmest gagn.
Sagði Þórdís Kolbrún Reykfjörð Gylfadóttir, utanríkis- og þróunarmálaráðherra.
Umræðan stendur enn og eru átta enn á mælendaskrá, allt þingmenn stjórnarandstöðunnar og flestir í annarri ræðu. Samkvæmt heimildum fréttastofu er stefnt að því að hafa aðra umræðu um frumvarpið í vikunni fyrir jól og þriðju og síðustu umræðu milli jóla og nýárs en lögum samkvæmt þarf að samþykkja fjárlög fyrir áramót.
Fyrsta umræða um fjárlagafrumvarpið stendur enn yfir á Alþingi en gert er ráð fyrir að henni ljúki í dag. Aukin framlög Íslands til þróunarmála er bókhaldsbrella, segir þingmaður Pírata. Stjórnvöld hafi nýtt sér heimild til að telja kostnað vegna móttöku og brottvísunar hælisleitenda til þróunaraðstoðar. 